joelniklaus/EU_Wikipedias huggingface dataset:
Φρειδερίκος, αρχιδούκας της Αυστρίας

Ο Φρειδερίκος (γερμ. Friedrich, 14 Μαΐου 1821 - 5 Οκτωβρίου 1847) από τον Οίκο της Λωρραίνης ήταν αρχιδούκας της Αυστρίας. Έγινε αρχηγός του Αυστριακού Ναυτικού.

Βιογραφία
Ο Φρειδερίκος Φερδινάνδος Λεοπόλδος ήταν ο τρίτος γιος του Καρόλου, Δούκα του Τέσσεν, και της Ερριέττας, κόρης του Φρειδερίκου Γουλιέλμου του Νασσάου-Βάιλμπουργκ. 

Ο πατέρας του ήταν στρατάρχης. Ο Φρειδερίκος εισήλθε στο Αυτοκρατορικό Ναυτικό της Αυστρίας σε ηλικία 16 ετών. Είχε πολύ ζήλο και έγινε κυβερνήτης πλοίου, που έπλευσε στην Ανατολική Μεσόγειο το 1839.

Η Ανατολική Κρίση
Κατά την Κρίση μεταξύ της Αιγύπτου και της Οθωμανικής αυτοκρατορίας του 1840 ο Φρειδερίκος πολέμησε, μετά τη Σύμβαση του Λονδίνου, εναντίον του Μεχμέτ Αλή, χεδίβη της Αιγύπτου. Υπηρετούσε στον Αυστριακό στόλο ως διοικητής του πλοίου Γκουέρριερα. 

Στη σύμβαση του Λονδίνου (Ιούλιος 1840) η Βρετανία, η Αυστρία, η Πρωσία και η Ρωσία πρότειναν στον Μεχμέτ Αλή να γίνει κληρονομικός ηγεμόνας της Αιγύπτου, η οποία θα έμενε μέρος της Οθωμανικής αυτοκρατορίας, με τον όρο να αποσυρθεί από τη Συρία και το Λίβανο. Ο Μεχμέτ Αλή δεν αποδεχόταν τη Σύμβαση και ο Βρετανικός  στόλος κινήθηκε εναντίον της Συρίας και της Αλεξάνδρειας. Όταν το Βρετανικό και Αυστριακό Ναυτικό απέκλεισαν το Δέλτα του Νείλου και τη Βηρυτό και κατέλαβαν την Άκρα, ο Μεχμέτ Αλή συμφώνησε να τηρήσει τη Σύμβαση (Νοέμβριος 1840). 

Από το πλοίο του ο Φρειδερίκος κατηύθυνε την επίθεση στην ακρόπολη της Σιδώνος και της Βηρυτού, που παραδόθηκαν σύντομα. Μετά τον βομβαρδισμό της Άκρας, η φρουρά της διέφυγε από την ακρόπολη και ο Φρειδερίκος οδήγησε ένα μικρό σώμα Αυστριακών, Βρετανών και Οθωμανών για την κατάληψή της, όπου ύψωσαν τις σημαίες τους. Για την εξαίρετη ηγεσία του τιμήθηκε ως ιππότης του Τάγματος της Μαρίας Θηρεσίας.

Αρχηγός του Ναυτικού
Το 1842 έπλευσε για την Αλγερία και μετά τη Βρετανία. Το 1844 έγινε αντιναύαρχος και αρχηγός του Αυτοκρατορικού Αυστριακού Ναυτικού· ήταν 23 ετών. Αντιμετώπισε μία ανταρσία κατώτερων αξιωματικών, που ήταν Βενετοί. Τότε αποφάσισε να μειώσει τους Βενετούς και να αυξήσει τους Αυστριακούς αξιωματικούς. Το 1797 με τη Συνθήκη του Κάμπο Φόρμιο η Αυστρία απέκτησε τη Βενετία, την Ιστρία και τη Δαλματία: τα βενετικά πλοία παραδόθηκαν στην Αυστρία. Το Αυστριακό Ναυτικό ήταν βενετικά πλοία υπό αυστριακή σημαία· η Αυστρία δεν είχε ως τότε Ναυτικό και ο Φρειδερίκος ήταν ο πρώτος που ενδιαφέρθηκε. Το παράδειγμά του ακολούθησε ο Μαξιμιλιανός (αδελφός του Φραγκίσκου Ιωσήφ της Αυστρίας) και ο ανιψιός αυτού Φραγκίσκος Φερδινάνδος.

Αν και προτάθηκε να γίνει μέγας Μάγιστρος του Τάγματος της Μάλτας, δεν έγινε.

Το τέλος
Απεβίωσε από ίκτερο στη Βενετία στα 26 έτη του, το 1847. Ήταν τρία μόνο έτη αρχηγός του Ναυτικού. Το όνομά του δόθηκε σε ένα ιστιοφόρο και το 1902 σε ένα πολεμικό πλοίο.

Αναφορές σε Πηγές

Περαιτέρω ανάγνωση
 Dauber, Robert L. Erzherzog Friedrich von Österreich: Admiral und Ordensritter. Graz: Styria, 1993. ISBN 3-222-12218-0.

Οίκος της Λωρραίνης
Κάρολος Στέφανος, αρχιδούκας της Αυστρίας

Ο Κάρολος Στέφανος (γερμ. Karl Stephan, 5 Σεπτεμβρίου 1860 - 7 Απριλίου 1933) από τον Οίκο των Αψβούργων-Λωρραίνης ήταν αρχιδούκας της Αυστρίας και υποψήφιος για τον Πολωνικό θρόνο. Έγινε αρχιναύαρχος της Αυστρίας.

Βιογραφία
Ο Κάρολος Στέφανος Ευγένιος Βίκτωρ Φήλιξ Μαρία γεννήθηκε στο κάστρο Γκρος Ζέελοβιτς (νυν Ζιντλοχόβιτσε) της Τσεχίας και ήταν ο δευτερότοκος γιος του Καρόλου Φερδινάνδου της Αυστρίας και της Ελισάβετ Φραγκίσκης των Αψβούργων-Λωρραίνης, κόρης του Ιωσήφ, Παλατινού (Κόμη) της Ουγγαρίας.

Από τις αδελφές του, η Μαρία Θηρεσία ήταν σύζυγος του Λουδοβίκου Γ΄ της Βαυαρίας και η Μαρία Χριστίνα ήταν σύζυγος του Αλφόνσου ΙΒ΄ της Ισπανίας.

Οικογένεια
Νυμφεύτηκε το 1886 τη Μαρία Θηρεσία των Αψβούργων-Λωρραίνης, κόρη του Καρόλου Σαλβαδόρ της Τοσκάνης, και είχε τέκνα:
 Ελεονώρα 1886-1974, παντρεύτηκε μοργανατικά τον Αλφόνς φον Κλος.
 Ρενάτα 1888-1935, παντρεύτηκε τον Ιερώνυμο, πρίγκιπα Ραντζιβίου από την Πολωνία. Ο γιος τους:
 Ντόμινικ Ράινερ, πρίγκιπας Ραντζιβίου, νυμφεύτηκε την Ευγενία της Ελλάδας, κόρη του Γεωργίου, Ύπατου Αρμοστή της Κρήτης.
 Κάρολος Αλβέρτος 1888-1951, Αρχιδούκας της Αυστρίας.
 Ματθίλδη 1891-1966, παντρεύτηκε τον πρίγκιπα Ολγκίερτ Τσαρτορύσκι.
 Λέων Κάρολος 1893-1939, Αρχιδούκας της Αυστρίας.
 Γουλιέλμος 1895-1948, Αρχιδούκας της Αυστρίας.

Βιβλιογραφία
 Ryan, Nellie. My Years at the Austrian Court. London: J. Lane, 1915. The memoirs of an English governess in Charles Stephen's household.

Εξωτερικοί σύνδεσμοι
 Admiral Erzherzog Karl Stefan von Österreich-Teschen at www.geocities.com

Οίκος των Αψβούργων-Λωρραίνης
Χάραλντ Γκράφελντρ

Ο Χάραλντ Γκράφελντρ (Haraldr Grafeldr, πέθανε το 970) βασιλιάς της Νορβηγίας (961 - 970) ήταν γιος του Έρικ Μπλοντάξ και της Γκούνχιλντ, μητέρας των βασιλέων. Από την πλευρά του πατέρα του ήταν εγγονός τού Χάραλντ Χορφάγκρε, γενάρχη του Οίκου του Χορφάγκρε και ιδρυτή του βασιλείου της Νορβηγίας· η μητέρα του ήταν αδελφή του Χάραλντ Α΄ της Δανίας. Όταν πέθανε ο πατέρας του (954), ο Χάραλντ και οι αδελφοί του συμμάχησαν με τον θείο τους Χάραλντ Γκόρμσον, προκειμένου να ανατρέψουν τον Νορβηγό βασιλιά Χαάκονα τον Αγαθό. Πολέμησαν εναντίον του σε πολλές μάχες, όπως στη Μάχη του Ράσταρκαλβ (955) και στη Μάχη του Φίτζαρ (961).
Μετά τον θάνατο του Χάακον στη μάχη του Φίτζαρ, ο Χάραλντ Γκρέικλοακ και οι αδελφοί του έγιναν βασιλείς της Νορβηγίας, αλλά ελάχιστη εξουσία είχαν πέρα από τη δυτική Νορβηγία. Ο Χάραλντ σαν μεγαλύτερος αδελφός ήταν και ο ισχυρότερος. Ο θείος τους Χάραλντ ο Κυανόδους ταξίδευσε στη Νορβηγία, ανακηρύσσοντας τον ανιψιό του Χάραλντ Γκρέικλοακ υποτελή του βασιλιά της Νορβηγίας.

Ο Χάραλντ προσπάθησε με κάθε μέσο να εδραιώσει την εξουσία του, σκοτώνοντας όλους τους αντιπάλους του, όπως ο Σίγκουρντ Χάακονσον, ο Τρίγκβε Όλαφσον και ο Γκούντροντ Μπζόρνσον. Ο Χάραλντ απέκτησε στη συνέχεια τον έλεγχο σε ολόκληρη τη χώρα, όπως και στο εμπόριο στις Νορβηγικές ακτές. Ανέλαβε στη συνέχεια εκστρατεία εναντίον των Βίκινγκ στην περιοχή του Αρχάγγελσκ στη βόρεια Ρωσία, σύντομα όμως έχασε την υποστήριξη του θείου του Χάραλντ του Κυανόδοντος. [2]
Με την επιστροφή του στη Δανία (970) έπεσε σε παγίδα και σκοτώθηκε στο Χαλς από συνωμοσία εναντίον του με πρωταγωνιστή τον Σίγκουρντ Χάακονσον τον νεώτερο, γιο του Χάακον Σίγκουρντσον, που είχε γίνει σύμμαχος του Χάραλντ του Κυανόδοντος. Ο Χάακον Σίγκουρντσον είχε γίνει Γιαρλ του Λέιντ μετά τον φόνο του πατέρα του από τους άντρες του Χάραλντ Γκρέικλοακ (961). Οι επιζήσαντες αδελφοί του δραπέτευσαν από τη χώρα. Μετά τη δολοφονία του Χάραλντ Γκρέικλοακ, ο Χάραλντ ο Κυανόδους έγινε υψηλός βασιλιάς της Νορβηγίας με υποτελή του τοπικό βασιλιά τον ίδιο τον Χάακον Σίγκουρντσον.

Παραπομπές

Πηγές

Sturluson, Snorri ; Eirikr Magnuson (trans.) ; Olafs saga Tryggvasonar, ch. 12 to 14, in Heimskringla. History of the Kings of Norway, 1905
Krag, Claus Harald Grafell in Norsk biografisk leksikon 2. utg. Bd 4, 2001.
Koht, Halvdan Harald Graafeld in Norsk biografisk leksikon, 1. utg. Bd 5, 1931.

Εξωτερικοί σύνδεσμοι

Χάραλντ Έρικσσον
Μπζάρμελαντ

Οίκος του Χορφάγκρε
Βασιλείς της Νορβηγίας
Γιάντβιγκα Ροζενμπαούμοβα

Η Γιάντβιγκα Ροζενμπαούμοβα (τσεχικά : Hedwiga Rosenbaumová) (3 Ιουλίου 1864, Αυστροουγγαρία - 31 Ιουλίου 1939 Πράγα Τσεχοσλοβακίας) ήταν Τσεχοσλοβάκα πρωταθλήτρια και Ολυμπιονίκης της αντισφαίρισης.

Ήταν Γερμανίδα και Εβραία στην καταγωγή που ζούσε στην Πράγα της τότε Αυστροουγγαρίας και σύζυγος του δημοσιογράφου Siegfried Rosenbaum.

Ήταν νικήτρια στο τσεχικό πρωτάθλημα Korunas στην Πράγα το 1904, στο πρωτάθλημα του Βερολίνου το 1899 και το 1900, Φιναλίστ στο αυστριακό πρωτάθλημα στην Πράγα το 1899. 
  
Συμμετείχε στους Ολυμπιακούς Αγώνες του 1900 στο Παρίσι, εκπροσωπώντας την Βοημία, όπου κέρδισε δύο χάλκινα μετάλλια. Στο απλό γυναικών έχασε από την Γαλλίδα Ελέν Πρεβό πήρε το χάλκινο, και στο μεικτό διπλό με συμπαίκτη τον Βρετανό Άρτσιμπαλντ Γουόρντεν πήραν επίσης το χάλκινο.

Παραπομπές 

Βοημές αθλήτριες της αντισφαίρισης
Βοημοί Ολυμπιονίκες
Γιόζεφ Κόζελουχ

Ο Γιόζεφ Κόζελουχ (λατινικό αλφάβητο : Josef Koželuh), (Πράγα, Αυστρουγγαρία, 1890 - Κοπεγχάγη Δανία, 1974), είναι πρώην Τσεχοσλοβάκος πρωταθλητής της αντισφαίρισης, ποδοσφαιριστής και του Χόκεϊ επί πάγου. Στην αντισφαίριση ήταν νο 10 στον κόσμο το 1930.

Ο Κόζελουχ ήταν νικητής στο κύπελλο Μπρίστολ που γινόταν στην Γαλλία το 1930. Αγωνίστηκε για την Τσεχοσλοβακία στους Διασυμμαχικούς αγώνες στο Παρίσι το 1920 με συμπαίκτη τον αδελφό του Κάρελ Κόζελουχ έχασαν από την Αμερικανική ομάδα στα ημιτελικά.

Επειδή ήταν επαγγελματίας δεν του επιτρεπόταν η συμμετοχή στο κύπελλο Ντέιβις και στα τουρνουά Γκραντ σλαμ. Εργάστηκε σαν προπονητής της Δανικής βασιλικής οικογένειας.

Στο ποδόσφαιρο αγωνίστηκε στην Ραπίντ Βιέννης. Στο Χόκεϊ επί πάγου αγωνιζόταν στην Σπάρτα Πράγας στην θέση του επιθετικού.

Παραπομπές 

Τσεχοσλοβάκοι αθλητές της αντισφαίρισης
Τσεχοσλοβάκοι προπονητές της αντισφαίρισης
Τσεχοσλοβάκοι αθλητές του Χόκεϊ επί πάγου
Τσεχοσλοβάκοι ποδοσφαιριστές
Ποδοσφαιριστές Ραπίντ Βιέννης
Βούλα Κώστα

Η Παρασκευή (Βούλα) Κώστα είναι Ελληνίδα ηθοποιός της τηλεόρασης, του κινηματογράφου και του θεάτρου, που έχει συμμετάσχει σε πολλές μεταγλωττίσεις σειρών και ταινιών. Είναι γνωστότερη ως ηθοποιός φωνής στους ρόλους της ως Ash Ketchum στο Pokémon, Luffy στο One Piece, Bocha στο Οι Ατρόμητοι, Μικελάντζελο στα Χελωνονιντζάκια και άλλα.

Βιογραφία 
Η Κώστα κατάγεται από ένα χωριό του Μετσόβου. Αποφοίτησε το 1990 από τη  Δραματική Σχολή Αθηνών του Γιώργου Θεοδοσιάδη. Ήθελε από μικρή ηλικία να γίνει ηθοποιός. Είναι παντρεμένη. Έχει  μία κόρη και ένα γιο.

Η πρώτη της εμπειρία στη μεταγλώττιση άρχισε ενώ συνεργαζόταν με τον Ντίνο Σούτη. Αργότερα έκανε μεταγλώττιση για σειρές της Disney σε σκηνοθεσία του Τάσου Μασμανίδη για τον οποίο εκφράσε ως μεγάλο δάσκαλο. Έγινε γνωστή στο ρόλο της μεταγλώττισης με το ρόλο του Ash Ketchum από τα Pokemon.

Φιλμογραφία

Τηλεοπτικές σειρές

Κινηματογραφικές ταινίες

Θεατρικές παραστάσεις

Ραδιοφωνικό θέατρο

Απόψεις 
Η Κώστα έχει δηλώσει ότι ο χώρος της μεταγλώττισης δεν εξαρτάται από την υποκριτική ικανότητα του ηθοποιού και είναι απλός, καθώς ο ηθοποιός μπορεί «να το 'χει ή να μην το 'χει». Επίσης, μερικοί από τους αγαπημένους ρόλους που έχει υποδυθεί, μεταξύ άλλων, είναι οι Ash Ketchum (Pokémon), Tommy Pickles (Rugrats), T.J. Detweiler (Διάλειμμα), Μικρή Λουλού, Peter (Χάιντι) και Ντρέικ ή Luffy (One Piece).

Θεωρεί ότι η σειρά Pokémon «έχει αγγίξει πολύ κόσμο και άντεξε στον χρόνο» και ότι πέρασε θετικά μηνύματα για την έννοια της φιλίας και της επιμονής στη ζωή. Επίσης, της είναι πλέον οικείο να υποδύεται αρσενικούς χαρακτήρες και δεν θα σταματούσε ποτέ να υποδύεται τον Ash Ketchum. Σχετικά με το Διάλειμμα, ανέφερε ότι είναι μία από τις καλύτερες σειρές της Disney, ενώ σχετικά με το One Piece, το οποίο κόπηκε από το Εθνικό Συμβούλιο Ραδιοτηλεόρασης λόγω βίαιων σκηνών που περιείχε, ότι θα μπορούσε να προβαλλόταν στη βραδινή ζώνη ώρας με το ανάλογο σήμα καταλληλότητας. Έχει δηλώσει την αδυναμία της στη σειρά Naruto, και δήλωσε πως θα ήταν τυχερή αν δάνειζε τη φωνή της στον πρωταγωνιστικό χαρακτήρα στα ελληνικά.

Η Κώστα θεωρεί ότι το επίπεδο της μεταγλώττισης έχει πέσει και είναι λίγες οι σειρές που «ξεχωρίζουν και έχουν κάτι να πουν». Έχει δηλώσει την προτίμησή της να εργάζεται ως ηθοποιός παρά ως σκηνοθέτρια στις μεταγλωττίσεις.

Παραπομπές

Εξωτερικοί σύνδεσμοι 
 Βούλα Κώστα στο IMDb
 Συνέντευξη στο AnimeCast
 Συνέντευξη με την Σοφία Παναηλίδου στο Hit-Channel

Ελληνίδες ηθοποιοί φωνής
Ελληνίδες ηθοποιοί θεάτρου
Ελληνίδες ηθοποιοί ραδιοφώνου
Ελληνίδες ηθοποιοί τηλεόρασης
Super Star Wars: The Empire Strikes Back

Το Super Star Wars: The Empire Strikes Back είναι ένα run-and-gun βιντεοπαιχνίδι, του 1993, για το SNES. Η ανάπτυξη έγινε από τις Sculptured Software και LucasArts, ενώ η διανομή από την THQ. Είναι το δεύτερο παιχνίδια της τριλογίας Super Star Wars και είναι βασισμένο στην ταινία The Empire Strikes Back (1980). Στις 24 Αυγούστου του 2009, το παιχνίδι κυκλοφόρησε στη Βόρεια Αμερική και σε Virtual Console και στις 2 Οκτωβρίου του ίδιους έτους και στην Ευρώπη. Το παιχνίδι έχει μείνει γνωστό για τη υψηλή του δυσκολία.

Παραπομπές

Εξωτερικοί σύνδεσμοι 

 Super Star Wars: The Empire Strikes Back στο MobyGames.com

Βιντεοπαιχνίδια του 1993
Βιντεοπαιχνίδια πλατφόρμας
Βιντεοπαιχνίδια του SNES
Βιντεοπαιχνίδια της THQ
Βιντεοπαιχνίδια βασισμένα σε ταινίες
Βιντεοπαιχνίδια ανεπτυγμένα στις Ηνωμένες Πολιτείες
Βιντεοπαιχνίδια του Virtual Console
Βιντεοπαιχνίδια της LucasArts
Κάρολος, καρδινάλιος της Λωρραίνης

O Κάρολος (γαλλ.: Charles de Lorraine, 17 Φεβρουαρίου 1524 - 26 Δεκεμβρίου 1574) από τον Οίκο της Λωρραίνης ήταν Γάλλος καρδινάλιος, από τον ισχυρό κλάδο των Γκιζ. Ήταν ανιψιός του Ιωάννη καρδινάλιου της Λωρραίνης και προστάτης του Ραμπελέ και του Ρορσάρ. Ήταν αρχιεπίσκοπος του Ρεν, όπου ίδρυσε το Πανεπιστήμιο της πόλης, επίσκοπος του Μετς και δούκας του Σεβρέζ. Ο Κάρολος καρδινάλιος του Γκιζ, όταν απεβίωσε ο θείος του Ιωάννης, αναφερόταν και ως "καρδινάλιος της Λωρραίνης".

Βιογραφία
Γεννήθηκε στη Ζουανβίλ του Άνω-Μάρνη και ήταν ο δευτερότοκος γιος του Κλαύδιου δούκα του Γκιζ και της Αντουανέττας των Βουρβόνων, κόρης του Φραγκίσκου κόμη του Βαντόμ. Αδελφή του ήταν η Μαρία, σύζυγος του Ιακώβου Ε΄ της Σκωτίας.

Έγινε αρχιεπίσκοπος του Ρεν (1538), καρδινάλιος και βοηθός επίσκοπος του Μετς, στον θείο του Ιωάννη (1547). Ο θείος του απεβίωσε το 1550 και τον διαδέχθηκε στο Μετς. Απέτυχε να αποτρέψει τον Ερρίκο Β΄ Βαλουά της Γαλλίας από το να ενώσει τη Λωρραίνη με τη Γαλλία, επέτυχε όμως συμμαχίες με τους Λουθηρανούς πρίγκιπες και με την Ισπανία. 

Ως αρχιεπίσκοπος του Ρεν έστεψε τον Ερρίκο Β΄ της Γαλλίας και τους δύο γιους αυτού Φραγκίσκο Β΄ και Κάρολο Θ΄. Η πολιτική του μερικές φορές ήταν διαφορετική από αυτήν της Αυλής και ήταν αίνιγμα για τους συγχρόνους του. Τον κατηγόρησαν για διπλοπροσωπία, ότι προκάλεσε τους πολέμους των Ουγενότων και ότι προσπάθησε να φέρει την Ιερά Εξέταση. Πολλά (22) φυλλάδια τον δυσφήμησαν, κατηγορώντας τον ότι ήθελε τις τρεις επισκοπές της Λωρραίνης να τις επιστράψει στη Γερμανία, αν και τις είχε κατακτήσει ο Ερρίκος Β΄.

Συμμετείχε στη Σύνοδο του Τρέντο το 1562, που προπάθησε να συμβιβαστεί με τους Γερμανούς. Το 1566 ο Ερρίκος του Μονμορανσύ, κυβερνήτης του Παρισιού και προσωπικός εχθρός του Καρόλου, προσπάθησε να τον εμποδίσει να εισέλθει στο Παρίσι. Στην επακόλουθη σύγκρουση προκάλεσε κατακραυγή και ο Κάρολος αποσύρθηκε στην επισκοπή του. Προσπάθησε να παντρέψει τον ανιψιό του Ερρίκο με την αδελφή του Καρόλου Θ΄, τη Μαργαρίτα, αλλά ο βασιλιάς το απέτρεψε. Απεβίωσε στην Αβινιόν το 1574.

Αναφορές σε Πηγές

Πηγές
 Herbermann, Charles, ed. (1913). "article name needed". Catholic Encyclopedia. New York: Robert Appleton.

Οίκος της Λωρραίνης
Ιερός Ναός Αγίου Βουκόλου Σμύρνης

Ο Ιερός Ναός Αγίου Βουκόλου Σμύρνης, γνωστός και ως Άη Βούκλας βρίσκεται στη λαϊκή συνοικία του Μπασμανέ (Basmane) στη Σμύρνη και είναι αφιερωμένος στον Άγιο Βουκόλο, ο οποίος είναι και ο πολιούχος της πόλης. Οικοδομήθηκε από την ελληνική κοινότητα του Μπασμανέ το 1886. Ήταν η μοναδική ρωμαίικη εκκλησία που γλίτωσε από Μεγάλη πυρκαγιά της Σμύρνης και τους βανδαλισμούς του τουρκικού όχλου το 1922. Δύο χρόνια μετά, το 1924 η εκκλησία μετατράπηκε σε αρχαιολογικό μουσείο με εντολή του Κεμάλ Ατατούρκ. Το μουσείο στεγάστηκε εκεί από το 1927 μέχρι το 1951, όποτε και ο χώρος δεν επαρκούσε πλέον .
Μετά το 1951 ο ναός απέκτησε διάφορες χρήσεις, όπως χώρος για πρόβες σε έργα όπερας αλλά τελικά περιέπεσε στην αφάνεια και εγκαταλείφθηκε.

Μετά από συντονισμένες ενέργειες του Ελληνικού Προξενείου στη Σμύρνη και των τουρικών αρχών ο ναός αποκαταστάθηκε. Τα έργα της αποκατάστασης ολοκληρώθηκαν το 2011 και στο εσωτερικό του ναού αποκαλύφθηκαν αγιογραφίες. Στις 17 Αυγούστου του 2014 τελέστηκε σε πανηγυρικό κλίμα η πρώτη Θεία Λειτουργία στο ναό μετά τη Μικρασιατική Καταστροφή . Σήμερα ο ναός χρησιμοποιείται ως πολυχώρος πολιτισμού και περιστασιακά γίνονται λειτουργίες.

Παραπομπές 

Χριστιανικοί ναοί στη Σμύρνη
Μικρασιατικός Ελληνισμός
Γίρζι Κοντλ

Ο Γίρζι Κοντλ (τσεχικά : Jiří Kodl) (3 Απριλίου 1889 - 29 Οκτωβρίου 1955) ήταν, Βοημός στην καταγωγή, Τσεχοσλοβάκος πρωταθλητής της αντισφαίρισης και του γκολφ, αρχιτέκτονας και γνωστός ζωγράφος - ακουλελίστας.

Ήταν γιος του Γιαν Κολντ (1855-1903), πολιτικού της Αυστροουγγαρίας και συλλέκτη έργων τέχνης, και της Έλενας βον Ρουντκόβσκι (1865-1913), γιος του ήταν ο Πάβελ Κοντλ (1934-1994) ειδικός έργων τέχνης. 

Συμμετείχε στους Ολυμπιακούς Αγώνες του 1912 στην Στοκχόλμη, εκπροσωπώντας την Βοημία. Στο απλό αντρών που είχε συμμετάσχει είχε αποκλειστεί από τον πρώτο αγώνα από τον Νότιαφρικανό Έρικ Τάπσκοτ με 3-0. Ήταν ο σημαιοφόρος της αποστολής μαζί με τον Γιαν Μάσαρικ.

Παραπομπές 

Τσέχοι ζωγράφοι
Αθλητές του γκολφ
Βοημοί αθλητές της αντισφαίρισης
Τσέχοι αρχιτέκτονες
Συλλέκτες έργων τέχνης
Γιάροσλαβ Χέιντς

Ο Γιάροσλαβ Χέιντς (τσεχικά : Jaroslav Hainz) (17 Σεμπτεμβρίου 1883, Πράγα, Αυστροουγγαρίας - ? ) ήταν, Βοημός στην καταγωγή, Τσεχοσλοβάκος πρωταθλητής της αντισφαίρισης.

Συμμετείχε στους Ολυμπιακούς Αγώνες του 1912 στην Στοκχόλμη, εκπροσωπώντας την Βοημία. Στο απλό αντρών που είχε συμμετάσχει είχε αποκλειστεί από τον πρώτο αγώνα από τον Ελβετό Καρλ Κέμπε με 3-0.

Παραπομπές 

Βοημοί αθλητές της αντισφαίρισης
Ματία Ντε Σίλιο

O Ματία Ντε Σίλιο (Mattia De Sciglio, 20 Οκτωβρίου 1992) είναι Ιταλός ποδοσφαιριστής που αγωνίζεται στη Γιουβέντους και στην Εθνική Ιταλίας στη θέση του αμυντικού.

Καριέρα
Ξεκίνησε να παίζει επαγγελματικά το 2011 στη Μίλαν, με την οποία κατέκτησε το Σούπερ Καπ Ιταλίας το 2011 και το 2016. Επιπλέον, επελέγη στην καλύτερη ενδεκάδα της Σέριε Α για τη σεζόν 2012-2013. Από το καλοκαίρι του 2017 είναι παίκτης της Γιουβέντους.

Με την εθνική ομάδα έπαιξε στο Κύπελλο Συνομοσπονδιών του 2013, όπου η Ιταλία κατέκτησε την τρίτη θέση. Επίσης, ήταν στο ρόστερ της ομάδας στο Μουντιάλ του 2014 και στο Euro του 2016.

Παραπομπές

Ιταλοί ποδοσφαιριστές
Ποδοσφαιριστές Εθνικής Ιταλίας
Ποδοσφαιριστές ΑΚ Μίλαν
Ποδοσφαιριστές Γιουβέντους
Ποδοσφαιριστές Σέριε Α
Ποδοσφαιριστές Κυπέλλου Συνομοσπονδιών FIFA 2013
Ποδοσφαιριστές Παγκοσμίου Κυπέλλου 2014
Ποδοσφαιριστές Ευρωπαϊκού Πρωταθλήματος 2016
Αμυντικοί ποδοσφαιριστές
Άρθουρ Ζμπόρζιλ

Ο Άρθουρ Ζμπόρζιλ (λατινικό αλφάβητο : Arthur Zborzil) (15 Ιουλίου 1885 - 15 Οκτωβρίου 1937) ήταν αυστριακός πρωταθλητής και ολυμπιονίκης της αντισφαίρισης.

Συμμετείχε για την Αυστρία στους Ολυμπιακούς αγώνες του 1908 στο Λονδίνο όπου στο απλό αποκλείστηκε στον δεύτερο γύρο . Στο διπλό με συμπαίκτη τον επίσης Αυστριακό Φέλιξ Πέιπες αποκλείστηκαν στον τρίτο γύρο από το Βρετανικό δίδυμο.

Στους Ολυμπιακούς αγώνες του 1912 στην Στοκχόλμη όπου στο απλό αποκλείστηκε στον τέταρτο γύρο. Στο διπλό ξανά με συμπαίκτη τον Φέλιξ Πέιπες κατέκτησαν το ασημένιο μετάλλιο , στον τελικό έχασαν από τους Νοτιοαφρικανούς Χάρoλντ Κίτσον και Τσάρλς Γουίνσλοου.

Παραπομπές 

Αυστριακοί αθλητές της αντισφαίρισης
Λουδοβίκος Α΄, καρδινάλιος του Γκιζ

Ο Λουδοβίκος της Λωρραίνης (γαλλ.: Louis de Lorraine, 21 Οκτωβρίου 1527 - 29 Μαρτίου 1578) ήταν ο τέταρτος γιος του Κλαύδιου, δούκα του Γκιζ, και της Αντουανέτας των Βουρβόνων, και ο μικρότερος αδελφός του Καρόλου, καρδινάλιου της Λωρραίνης, και της Μαρίας του Γκιζ, βασιλικής συζύγου του Ιάκωβου Ε' της Σκωτίας. Προερχόταν από τον Οίκο της Λωρραίνης-Γκιζ και ήταν καρδινάλιος, αρχιεπίσκοπος του Μετς και του Σανς και επίσκοπος των Τρουά και Αλμπί.

Βιογραφία
Γεννήθηκε στο Ζουενβίλ της Καμπανίας και ήταν ο τέταρτος γιος του Κλαύδιου δούκα του Γκιζ και της Αντουανέττας των Βουρβόνων, κόρης του Φραγκίσκου κόμη του Βαντόμ. Μεγαλύτερα αδέλφια του ήταν η Μαρία, σύζυγος του Ιακώβου Ε΄ της Σκωτίας και ο καρδινάλιος Κάρολος του Γκιζ.

Το 1545 έγινε επίσκοπος του Τρουά· επειδή ήταν μόλις 18 ετών, έπρεπε να κρατήσει τη θέση ως διοικητής ως τα 27 έτη του, ηλικία για έναν επίσκοπο σύμφωνα με το Κανονικό Δίκαιο. Το 1550 μεταφέρθηκε στην επισκοπή του Αλμπί, όπου διαδέχθηκε τον θείο του καρδινάλιο Ιωάννη της Λωρραίνης. Έγινε καρδινάλιος το 1553 από τον πάπα Ιούλιο Γ΄. Έλαβε την αρχιεπισκοπή του Σαν το 1561, αλλά το επόμενο έτος την παραχώρησε στον καρδινάλιο Νικόλαο ντε Πελεβέ. Το 1568 έγινε επίσκοπος του Μετς. Έστεψε τον Ερρίκο Γ΄ της Γαλλίας στο Ρεν.

Δεν έπεξε ηγετικό ρόλο στις δολοπλοκίες του Οίκου του, όπως ο αδελφός του Κάρολος. Ανιψιός του ήταν ο καρδινάλιος Λουδοβίκος Β΄ του Γκιζ και μικρανιψιός του ο καδρινάλιος Λουδοβίκος Γ΄ του Γκιζ.

Οικογένεια
Από μία μη νόμιμη σχέση του είχε ένα φυσικό τέκνο:
 (νόθη) Άννα ντ' Αρν, παντρεύτηκε τον Καρλ φον Γιάνοβιτς.

Πηγές
 Carroll, Stuart (2009). Martyrs and Murderers: The Guise Family and the Making of Europe. Oxford University Press.
 Evennett, H. Outram (1930). The Cardinal of Lorraine and the Council of Trent: A Study in the Counter. Cambridge at the University Press.
 Konnert, Mark W. (2016). Local Politics in the French Wars of Religion: The Towns of Champagne, the Duc de Guise, and the Catholic League, 1560-95. Routledge.

Εξωτερικοί σύνδεσμοι
Cardinals of the Holy Roman Church:  Louis I de Guise

Οίκος της Λωρραίνης
Λουδοβίκος Β΄ καρδινάλιος του Γκιζ

Ο Λουδοβίκος Β΄, γαλλ. Louis II (6 Ιουλίου 1555 - 24 Δεκεμβρίου 1588) από τον Οίκο της Λωρραίνης-Γκιζ ήταν καρδινάλιος και αρχιεπίσκοπος του Ρεν.

Βιογραφία
Γεννήθηκε στο Νταμπιέρ και ήταν ο τρίτος γιος του Φραγκίσκου δούκα του Γκιζ και της Άννας των Έστε, κόρης του Έρκολε Β΄ δούκα της Φερράρας. 

Το 1574 διαδέχθηκε τον θείο του καρδινάλιο Κάρολο του Γκιζ ως αρχιεπίσκοπος του Ρεν. Τέσσερα έτη μετά έγινε καρδινάλιος και έμεινε γνωστός ως καρδινάλιος του Γκιζ, δεύτεrος μετά τον ομώνυμο θείο του καρδινάλιο Λουδοβίκο Α΄ του Γκιζ. Ορίστηκε αντιπρόσωπος του πάπα (legatus) στην Αβινιόν. Ο Ερρίκος Γ΄ Βαλουά της Γαλλίας τον έχρισε ιππότη του Τάγματος του Αγ. Πνεύματος.

Αφιερώθηκε στη μερίδα του πρωτότοκου αδελφού του Ερρίκου Α΄ δούκα του Γκιζ και ήταν αδιάλλακτος στον βασιλιά, πράγματα που προκάλεσαν την εχθρότητα του Ερρίκου Γ΄. Το 1588 ο βασιλιάς διέταξε την προσωπική του φρουρά των Σαρανταπέντε να τον δολοφονήσουν, μία ημέρα μετά τη δολοφονία του αδελφού του. 

Από τη μη νόμιμη σχέση του με την Αιμερί ντε Λεσεραίν, κυρία του Γκριμωκούρ, είχε ένα φυσικό τέκνο:
 Λουδοβίκος 1588-1631, πρίγκιπας του Λεξίν (γερμ. Λίξχαϊμ). Νυμφεύτηκε την Ερριέττα, κόρη του Φραγκίσκου Β΄ δούκα της Λωρραίνης (3ου εξαδέλφου του).

Αναφορές σε Πηγές
Ίνγκεμποργκ Γκάττορμσνταττερ

Η Ίνγκεμποργκ Γκάττορμσνταττερ (Ingebjørg Guttormsdatter, 12ος αιώνας) ήταν μεσαιωνική βασίλισσα της Νορβηγίας και σύζυγος του Έιστεν Α΄ της Νορβηγίας.
Η Ίνγκεμποργκ ήταν κόρη του Γκούττορμ Τόρεσσον από το Λιλεχάμερ, η μητέρα του παππού της ήταν η Ίστριντ Γκούντμπρανταττερ κόρη του Γκούντμπραντ από το Όπλαντ και αδελφή της Άστα Γκούντμπραντσνταττερ η οποία ήταν η μητέρα των βασιλέων Όλαφ Β΄ της Νορβηγίας και Χάραλντ Γ΄ της Νορβηγίας.
Ο Έιστεν Α΄ της Νορβηγίας και η Ίνγκεμποργκ Γκάττορμσνταττερ είχαν μια κόρη την Μαρία Έιστενταττερ η οποία παντρεύτηκε τον Όλαφ Ουγκζίβα διεκδικητή του θρόνου της Νορβηγίας, έγινε βασιλιάς για σύντομο χρονικό διάστημα (1166) αλλά ακολούθησε η ήττα του από τον Μάγκνους Ε΄ της Νορβηγίας και αναγκάστηκε να δραπετεύσει απο την χώρα.
Η Ίνγκεμποργκ Γκάττορμσνταττερ μαζί την Έστριντ Μπζόρνσνταττερ και την Ράνια Νίκολασνταττερ ήταν οι μοναδικές βασίλισσες της Νορβηγίας την περίοδο μεταξύ του 11ου και του 13ου αιώνα οι οποίες δεν ήταν ξένες πριγκίπισσες.

Παραπομπές

Εξωτερικοί σύνδεσμοι

Ίνγκεμποργκ Γκάττορμσνταττερ
Έιστεν Μάγκνουσον

Βασίλισσες της Νορβηγίας
Άστριντ Όλαφνταττερ

Η Άστριντ Όλαφνταττερ (Astrid Olavsdatter, πέθανε το 1035) ήταν βασίλισσα της Νορβηγίας ως σύζυγος του Όλαφ Β΄ της Νορβηγίας. 
Η Άστριντ ήταν κόρη του βασιλιά της Σουηδίας Όλαφ Σκότκονουνγκ και της ερωμένης του Έντλα από τους Οβοτρίτες, ετεροθαλής αδελφή του Άνουντ Ιακώβου και αδελφή του Εδμόνδου του Γηραιού, αναφέρεται ότι η ίδια και ο αδελφός της Εδμόνδος δέχτηκαν άσχημη συμπεριφορά από τη μητριά τους Έστριντ των Οβοτριτών γι'αυτό ανατράφηκαν μακριά σε θετούς γονείς, η ίδια η Άστριντ απεστάλη σε έναν άντρα με το όνομα Εγκίλ στο Βέστεργκέτλαντ. 
Σε συμμαχική συμφωνία που πραγματοποιήθηκε ανάμεσα στη Νορβηγία και στη Σουηδία αποφασίστηκε ο γάμος ανάμεσα στον Άγιο Όλαφ, βασιλιά της Νορβηγίας και στην ετεροθαλή αδελφή της Άστριντ Ινγκεγκέρδη Όλαφσνταττερ της Σουηδίας η οποία ήταν νόμιμη κόρη του πατέρα της και της μητριάς της Έστριντ. Η συμφωνία για κάποιον άγνωστο λόγο διαλύθηκε, η Ίνγκεγκέρδη απεστάλη με τις ευλογίες του πατέρα της να παντρευτεί τον Γιαροσλάβ Α΄ τον Σοφό, μεγάλο πρίγκιπα του Νόβγκοροντ και του Κιέβου.

Βασίλισσα της Νορβηγίας

Η Άστριντ τελικά παντρεύτηκε αντί για την ετεροθαλή αδελφή της τον Άγιο Όλαφ, ο γάμος πραγματοποιήθηκε στο Σάρπσμποργκ (1019). Μερικές πηγές αναφέρουν ότι η Άστριντ αντικατέστησε την ετεροθαλή αδελφή της στον γάμο της με τον Όλαφ παρά τη θέληση του πατέρα της, η αντικατάσταση έγινε ύστερα από συμφωνία που πραγματοποιήθηκε με τον ίδιο τον Νορβηγό βασιλιά και τον Γιαρλ της Σουηδίας Ράγκνβαλντ Ούλφσον.
Η Άστριντ περιγράφεται σαν όμορφη, έξυπνη και γενναιόδωρη γι'αυτό έγινε αγαπητή από όλους, απέκτησε με τον Άγιο Όλαφ τη Βούλφχιλντ της Νορβηγίας (1020 - 1070) η οποία παντρεύτηκε τον Όρδουλφ, δούκα της Σαξονίας (1042), ήταν η θετή μητέρα του μελλοντικού βασιλιά της Νορβηγίας Μάγκνους του Καλού με τον οποίο είχε πάντοτε καλές σχέσεις. Μετά τον θάνατο του συζύγου της σε μάχη (1030) εγκατέλειψε τη Νορβηγία και εγκαταστάθηκε στην οικογενειακή της αυλή στη Σουηδία στην οποία είχε αρκετά ψηλή θέση. Ο θετός γιος της Μάγκνους ο Καλός στον δρόμο του για να ανακτήσει τον θρόνο της Νορβηγίας πέρασε από τη Σιγκτούνα και συνάντησε τη θετή μητέρα του, η Άστριντ δήλωσε ότι τον υποστηρίζει και είναι έτοιμη να του προσφέρει κάθε βοήθεια.

Παραπομπές

Εξωτερικοί σύνδεσμοι

Άστριντ Όλαφνταττερ
Γιαροσλάβ ο Σοφός
Όλαφ Χάραλντσον

Βασίλισσες της Νορβηγίας
Οίκος του Μούνσο
Σουηδέζες πριγκίπισσες
Γιόχαν Γένσεν

O Γιόχαν Γένσεν (Johan Ludwig William Valdemar Jensen, 8 Μαΐου 1859 - 5 Μαρτίου 1925) ήταν Δανός μαθηματικός και μηχανικός. Διετέλεσε πρόεδρος της Δανικής Μαθηματικής Εταιρίας από το 1892 ως το 1903.

Βιογραφία 
Ο Jensen γεννήθηκε στο Nakskov της Δανίας, αλλά πέρασε την παιδική του ηλικία στη βόρεια Σουηδία, επειδή ο πατέρας του εργαζόταν εκεί ως διαχειριστής ενός αγροκτήματος. Η οικογένεια επέστρεψε στη Δανία πριν το 1876, οπότε ο Jensen γράφτηκε στο Τεχνολογικό Ίδρυμα της Κοπεγχάγης. Παρ’ όλο που ανάμεσα σε άλλα γνωστικά αντικείμενα σπούδασε και μαθηματικά και μάλιστα δημοσίευσε ένα ερευνητικό μαθηματικό άρθρο, ήταν αυτοδίδακτος σε προχωρημένα μαθηματικά θέματα και ποτέ δεν έλαβε ακαδημαϊκή θέση. Αντίθετα ήταν επιτυχημένος μηχανικός στην Τηλεφωνική Εταιρία της Κοπεγχάγης μεταξύ 1881 και 1924 κι έγινε επικεφαλής του τεχνικού τμήματος το 1890. Όλη του τη μαθηματική έρευνα την έκανε στον ελεύθερο χρόνο του. Ο Jensen είναι γνωστός για τη φημισμένη του ανισότητα, την ανισότητα Γένσεν. Επίσης απέδειξε τον τύπο του Jensen στην μιγαδική ανάλυση.

Παραπομπές
Κρατερό Φλώρινας

Το Κρατερό (παλαιότερη ονομασία Ράκοβο ) είναι χωριό της περιφερειακής ενότητας Φλώρινας της Περιφέρειας Δυτικής Μακεδονίας. Ο πληθυσμός του, σύμφωνα με την απογραφή του 2011, είναι 84 κάτοικοι.

Γεωγραφία 
Το Κρατερό βρίσκεται ανατολικά του Εθνικού Πάρκου της λίμνης Πρέσπας και βρίσκεται στις πλαγιές της ανατολικής οροσειράς του Βαρνούντα. Το χωριό βρίσκεται σε υψόμετρο 980 μέτρων, πολύ κοντά στα σύνορα με την ΠΓΔΜ. Τα γειτονικά χωριά περιλαμβάνουν το Εθνικό, τις Κάτω Κλεινές, τις Άνω Κλεινές και τον Ακρίτα. Το Κρατερό βρίσκεται περίπου 20 χλμ. βόρεια της Φλώρινας. Βρίσκεται κοντά στα ελληνικά σύνορα με την Αλβανία και σε απόσταση ενός χιλιομέτρου από τα σύνορα με τη Βόρεια Μακεδονία.

Σημαντικοί Κρατεριώτες 
 Παύλος Νικολαΐδης, Μακεδονομάχος οπλαρχηγός

Παραπομπές 

Νομός Φλώρινας
χωριά του νομού Φλώρινας
Δήμος Φλώρινας
Δήμος Κάτω Κλεινών
Φέλιξ Πέιπες

Ο Φριτς Φέλιξ "Τζίμι" Πέιπες (λατινικό αλφάβητο : Fritz Felix "Jimmy" Pipes) (15 Απριλίου 1887 - ? ) ήταν αυστριακός πρωταθλητής και ολυμπιονίκης της αντισφαίρισης, επίσης ήταν αθλητής και του Χόκεϊ επί πάγου.

Γεννήθηκε στην Πράγα της Βοημίας, επαρχίας της Αυστροουγγαρίας, εβραίος και μέλος της Γερμανικής κοινότητας. Συμμετείχε για την Αυστρία στους Ολυμπιακούς αγώνες του 1908 στο Λονδίνο όπου στο απλό αποκλείστηκε στον δεύτερο γύρο . Στο διπλό με συμπαίκτη τον επίσης Αυστριακό Άρθουρ Ζμπόρζιλ αποκλείστηκαν στον τρίτο γύρο από το Βρετανικό δίδυμο.

Στους Ολυμπιακούς αγώνες του 1912 στην Στοκχόλμη όπου στο απλό αποκλείστηκε στον πρώτο γύρο. Στο διπλό ξανά με συμπαίκτη τον Άρθουρ Ζμπόρζιλ κατέκτησαν το ασημένιο μετάλλιο , στον τελικό έχασαν από τους Νοτιοαφρικανούς Χάρoλντ Κίτσον και Τσάρλς Γουίνσλοου.

Στο χόκεϊ αγωνιζόταν στην "DEHG Πράγας" από το 1907-1913. Ο μικρότερος αδελφός του, Φραντς Πέιπες, ήταν και διεθνής παίκτης του χόκεϊ.

Παραπομπές 

Αυστριακοί αθλητές της αντισφαίρισης
Βοημοί αθλητές της αντισφαίρισης
Αυστριακοί αθλητές του Χόκεϊ επί πάγου
Βοημοί αθλητές του Χόκεϊ επί πάγου
Φεστιβάλ Κινηματογράφου Καννών 1969

Το 22ο Φεστιβάλ Κινηματογράφου των Καννών πραγματοποιήθηκε από τις 8 έως τις 23 Μαΐου του 1969. Σ' αυτό το φεστιβάλ προστέθηκε ένα νέο μη διαγωνιστικό μέρος που ονομάστηκε "Το Δεκαπενθήμερο των Σκηνοθετών", ως απάντηση στην ακύρωση του φεστιβάλ το 1968. 

Το Μεγάλο Βραβείο πήγε στην ταινία Επαναστατημένη γενιά του Λίντσεϊ Άντερσον. Το φεστιβάλ άνοιξε με την ταινία Γλυκειά Τσάριτυ.

Οι ταινίες που ξεχώρισαν 
Το μεγάλο βραβείο αυτή τη χρονιά, που ζούσε ακόμη κάτω από την επήρεια του πνεύματος του 1968 και ανταποκρίθηκε στην έξαρση του χίπικου κινήματος, απονεμήθηκε στην αντιεξουσιαστική Επαναστατημένη γενιά του Λίντσεϊ Άντερσον. Από την άλλη, το τρίπτυχο "σεξ, ναρκωτικά και ροκ εν ρολ", εισέβαλε στις Κάννες με τη μορφή τριών καβαλάρηδων. Τριών νεαρών με μακριά μαλλιά και καλιφορνέζικα καμώματα, που εκπροσωπούσαν την αμερικανική αντι-κουλτούρα. Ο Ντένις Χόπερ, ο Πίτερ Φόντα και ο Τζακ Νίκολσον ήρθαν την κατάλληλη στιγμή για να καταδείξουν μια διαφορετική εικόνα της Αμερικής: των νέων εξερευνητών που διέσχιζαν τη χώρα όπως άλλοτε οι καουμπόι στα γουέστερν. Μόνο που αντί για άλογα είχαν μηχανές. Ταξίδευαν για να ξορκίσουν τη βία, την αδιαφορία, τον πόλεμο. ο Ξένοιαστος καβαλάρης, που προβλήθηκε στις φεστιβαλικές Κάννες, γράφτηκε στη μυθολογία του αμερικανικού κινηματογράφου. Μία πραγματικά καλτ ταινία που έκανε στη συνέχεια εκατομμύρια εισπράξεις, γνωρίζοντας τεράστια εμπορική επιτυχία. Ο Ντένις Χόπερ αποχώρησε από την Κρουαζέτ με το βραβείο πρωτοεμφανιζόμενου σκηνοθέτη. 

Η ταινία Ζ του Κώστα Γαβρά κέρδισε το βραβείο της Επιτροπής και το βραβείο ανδρικής ερμηνείας (Ζαν-Λουί Τρεντινιάν).

Οι Κάννες του 1969 έζησαν μέσα στις αντιθέσεις. Δεξιώσεις, φαγοπότια, πάρτι και κραιπάλη από τη μία. Πρωτοπορία, επανάσταση και πολιτικοποίηση από την άλλη. Το φεστιβάλ, αναγεννημένο από τις στάχτες του 1968, προσαρμόστηκε με ταχύτητα στην κουλτούρα της νέας δεκαετίας.

Παραπομπές 

Φεστιβάλ κινηματογράφου Καννών
Γκράφαρχολτ ογκ Ούλφαρσαουρνταλουρ

Το Ούλφαρσφελ ή Γκράφαρχολτ ογκ Ούλφαρσαουρνταλουρ (ισλανδικά: Grafarholt og Úlfarsárdalur), είναι μια επαρχία του Ρέικιαβικ, της πρωτεύουσας της Ισλανδίας και αποτελεί μέρος των ανατολικών προαστίων.

Εξωτερικοί σύνδεσμοι 

Ισλανδίας γεωγραφία-επέκταση
Ρέικιαβικ
Πρωτάθλημα Εθνών ΟΥΕΦΑ

Το Πρωτάθλημα Εθνών (αγγλικά: UEFA Nations League) είναι διετής διεθνής διοργάνωση ποδοσφαίρου, στην οποία μετέχουν εθνικές ομάδες ανδρών των ενώσεων μελών της UEFA, η οποία αποτελεί όργανο διοίκησης του αθλήματος στην Ευρώπη. Η εναρκτήρια διοργάνωση ξεκίνησε τον Σεπτέμβριο του 2018 μετά το Παγκόσμιο Κύπελλο της FIFA του 2018. Η διοργάνωση αντικατέστησε σε μεγάλο βαθμό τους διεθνείς φιλικούς αγώνες στο διεθνές ημερολόγιο αγώνων της FIFA.

Δημιουργία 
Τον Οκτώβριο του 2013, ο πρόεδρος της Νορβηγικής Ποδοσφαιρικής Ομοσπονδίας, Ίνγκβε Χάλεν, επιβεβαίωσε ότι συζητεί το θέμα δημιουργίας μιας τρίτης Ευρωπαϊκής διοργάνωσης αλλά προειδοποίησε ότι είναι ακόμα σε δοκιμαστικό στάδιο. 

Τον Μάρτιο του 2010 ο γενικός γραμματέας της UEFA, Τζάνι Ινφαντίνο, δήλωσε ότι ένα από τα θετικά δημιουργίας της διοργάνωσης είναι ότι μερικές ομάδες μικρής φήμης μπορούν να παίζουν παιχνίδια πιο συχνά.

Ο πρόεδρος της Ποδοσφαιρικής Ομοσπονδίας της Αγγλίας, Γκρεγκ Ντάικ βρήκε αυτή την δήλωση ''ελκυστική'' για τον λόγο ότι η Αγγλία θα έπαιζε με μεγάλες ομάδες.

Αποτελέσματα τελικών

Επιδόσεις ανά ομάδα

Παραπομπές

Εξωτερικοί σύνδεσμοι
  

ΟΥΕΦΑ
Βόγκαρ

Το Βόγκαρ (ισλανδικά: Vogar, απόδοση: μικρό λιμανάκι) είναι μια μικρή πόλη στα νοτιοδυτικά της Ισλανδίας. Είναι η έδρα του δήμου Βόγκαρ (ισλανδικά: Sveitarfélagið Vogar).

Επισκόπηση 
Ο πληθυσμός του δήμου του Βόγκαρ ήταν 1.161 κάτοικοι το 2011.

Γεωγραφία 
Η κοινότητα Βόγκαρ βρίσκεται στην περιοχή Σουντούρνες, στο βόρειο τμήμα της χερσονήσου Ρέικιανες. Η έκταση της κοινότητας είναι 7.42 τ.χλμ. Ο πληθυσμός της κοινότητας ήταν 1.225 άτομα στις 1 Δεκεμβρίου 2007, από τους οποίους οι 1.131 κατοικούσαν στην πόλη Βόγκαρ. Η πυκνότητα πληθυσμού είναι 165 ανά τ.χλμ. 

Το Βόγκαρ απέχει 30 χιλιόμετρα από την πρωτεύουσα της χώρας, το Ρέικιαβικ. Δυτικά του Βόγκαρ βρίσκεται η πόλη Νιαρντβίκ που ανήκει στην κοινότητα του Ρεϊκιάνεσμπερ. Γύρω από την πόλη βρίσκονται πεδία λάβας. Η κύρια ασχολία των κατοίκων του Βόγκαρ για αιώνες ήταν η αλιεία, αλλά σήμερα βρίσκεται σε παρακμή. Ο αριθμός των κατοίκων της πόλης αυξάνεται σταδιακά.

Παραπομπές

Εξωτερικοί σύνδεσμοι 

Πόλεις της Ισλανδίας
Καζιμίρ Γουλιέλμος της Έσσης-Χόμπουργκ

Ο Καζιμίρ Γουλιέλμος, (γερμανικά: Casimir Wilhelm) (23 Μαρτίου 1690 - 9 Οκτωβρίου 1726) από τον Οίκο της Έσσης-Ντάρμστατ ήταν πρίγκιπας της Έσσης-Ντάρμστατ.

Βιογραφία
Γεννήθηκε στο Βέφερλινγκεν και ήταν ο τέταρτος γιος του Φρειδερίκου Β΄, λαντγράβου της Έσσης-Χόμπουργκ και της Λουίζας-Ελισάβετ των Κέττλερ, κόρης του Ιακώβου δούκα της Κουρλάνδης και της Σεμιγαλλίας. Ο δεύτερος και ο τρίτος αδελφός του απεβίωσαν νέοι σε μάχες.

Εκπαιδεύτηκε με τον νεότερο, ετεροθαλή αδελφό του Γεώργιο Λουδοβίκο. Ο πατέρας του και οι αδελφοί του ήταν κυνηγοί και όταν επισκέφτηκε τον εξάδελφό του Φρειδερίκο Γουλιέλμο, δούκα του Μεκλεμβούργου-Σβερίν, ξύπνησε και σε αυτόν το πάθος για θηράματα.

Ακολούθησε στρατιωτική σταδιοδρομία και πολέμησε το 1708 με ένα σύνταγμα του Μεκλεμβούργου υπό τον Ευγένιο της Σαβοΐας. Το 1715 εισήλθε στον στρατό του Καρόλου ΙΒ΄ Βίττελσμπαχ της Σουηδίας. Πιάστηκε αιχμάλωτος στο Βίσμαρ και αποσύρθηκε από το στρατό.

Το 1718 οι πρίγκιπες της Έσσης-Χόμπουργκ διαίρεσαν μερικές ιδιοκτησίες και τράβηξαν κλήρο: ο Καζιμίρ Γουλιέλμος έλαβε την ενορία του Χέτενσλεμπεν. Κατείχε επίσης μια αρχοντική οικία έναντι του παλατιού του Χόμπουργκ (σημερινή "Οικία Σίνκλερ"). Απεβίωσε στο Χέτενσλεμπεν το 1726 σε ηλικία 36 ετών. Είναι διάσημος για το Κυνηγετικό Ημερολόγιό του, όπου περιγράφει το πάθος του για κυνήγι και ιππασία.

Οικογένεια
Νυμφεύτηκε το 1722 τη Χριστίνα-Καρλόττα, κόρη του Γουλιέλμου-Μαυρίκιου κόμη του Ζολμς-Μπράουνφελς και είχε τέκνα:
 Φρειδερίκος Δ΄ 1724-1751, λαντγράβος της Έσσης-Χόμπουργκ
 Ευγένιος 1725, απεβίωσε νήπιο.
 Ουλρίκα-Σοφία 1726-1792.

Παραπομπές

Πηγές
 Wilhelm Hammann: Das Leben des Landgrafen Kasimir Wilhelm von Hessen-Homburg 1690 bis 1726, in: Jahresbericht des Grossherzoglichen Ludwig-Georgs-Gymnasiums, 1907
 Philipp Dieffenbach: Geschichte von Hessen mit besonderer Berücksichtigung des Grohßerzogthums, p. 232
 Jürgen Rainer Wolf: Landgraf Kasimir Wilhelm von Hessen-Homburg und seine vergessene Hofhaltung im Herzogtum Magdeburg, in: Aus dem Stadtarchiv. Vorträge zur Bad Hombuger Geschichte 1995/1996, Bad Homburg vor der Höhe, 1997, p. 7–27
Φρειδερίκος ΣΤ΄ της Έσσης-Χόμπουργκ

Ο Φρειδερίκος ΣΤ΄, γερμ. Friedrich VI (30 Ιουλίου 1769 - 2 Απριλίου 1829) από τον Οίκο της Έσσης-Ντάρμστατ ήταν λαντγράβος της Έσσης-Χόμπουργκ.

Βιογραφία
Ο Φρειδερίκος Ιωσήφ Λουδοβίκος Κάρολος Αύγουστος γεννήθηκε στο Χόμπουργκ και ήταν ο πρωτότοκος γιος του Φρειδερίκου Ε΄, λαντγράβου της Έσσης-Χόμπουργκ και της Καρολίνας, κόρης του Λουδοβίκου Θ΄, λαντγράβου της Έσσης-Ντάρμστατ.

Διορίστηκε λοχαγός στο Ρωσικό Ιππικό το 1783 και έγινε στρατηγός στον στρατό της Πρωσίας κατά τους Ναπολεόντειους Πολέμους. Για τις υπηρεσίες του στις μάχες, του απονεμήθηκε η διάκριση του διοικητή του στρατιωτικού Τάγματος της Μαρίας Θηρεσίας.

Νυμφεύτηκε την Ελισάβετ, κόρη της Καρλόττας του Μεκλεμβούργου-Στρέλιτς, παρά της αντιρρήσεις της μητέρας της. Αλλά ο γάμος δεν ήταν από έρωτα: η Ελισάβετ ήθελε να φύγει από τη δεσποτική μητέρα της με οποιονδήποτε τρόπο, ενώ ο Φρειδερίκος ΣΤ΄ ήθελε την αξιοσημείωτη προίκα της για να βελτιώσει τα οριακά οικονομικά του λαντγραβάτου (κομητείας) που θα κληρονομούσε. 

Το 1820 απεβίωσε ο πατέρας του και τον διαδέχθηκε στο εκτάσεως 220 τ. χλμ. λαντγραβάτο. Αγωνίστηκε να εξοφλήσει τα υπερβολικά χρέη του πατέρα του. Εννέα έτη μετά απεβίωσε στο Χόμπουργκ από επιπλοκές σε μία πληγή που είχε στο πόδι του. Τον διαδέχθηκε ο δευτερότοκος αδελφός του Λουδοβίκος Γουλιέλμος.

Οικογένεια
Νυμφεύτηκε το 1818 την Ελισάβετ των Γουέλφων-Αννόβερου, κόρη του Γεωργίου Γ΄ της Βρετανίας. Η Ελισάβετ ήταν 48 ετών και έτσι δεν απέκτησαν απογόνους.

Αναφορές

Πηγές
 Fraser, Flora: Princesses: The Six Daughters of George III, John Murray, 2004, London, ISBN 0-7195-6108-6

Οίκος της Έσσης
Τζέισον Μομόα

Ο Τζόζεφ Τζέισον Ναμακαέχα Μομόα (αγγλικά: Joseph Jason Namakaeha Momoa, 1 Αυγούστου 1979) είναι Αμερικανός ηθοποιός, μοντέλο, σκηνοθέτης, σεναριογράφος και παραγωγός. Περισσότερο γνωστός, ωστόσο, έγινε από τηλεοπτικούς ρόλους, στις σειρές Stargate Atlantis, ως Ronon Dex και Game of Thrones, ως Khal Drogo. Με το Road to Paloma (2014), έκανε το ντεμπούτο του ως σκηνοθέτης, παραγωγός και σεναριογράφος.

Αργότερα, εμφανίστηκε και σε γνωστές κινηματογραφικές παραγωγές όπως στην ταινία Κόναν ο Βάρβαρός (2011), ως Κόναν, καθώς και στην ταινία Batman v Superman: Η Αυγή της Δικαιοσύνης (2016), ως Aquaman. Τον ίδιο ρόλο ερμήνευσε και στις ταινίες Η Λεγεώνα της Δικαιοσύνης (2017) και Aquaman (2018), οι οποίες ανήκουν στο Εκτεταμένο Σύμπαν της DC.

Παραπομπές

Εξωτερικοί σύνδεσμοι 

 

Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί τηλεόρασης
Αμερικανοί σκηνοθέτες
Αμερικανοί σεναριογράφοι
Αμερικανοί παραγωγοί ταινιών
Αμερικανοί μοντέλα
Yandex (φυλλομετρητής)

Ο φυλλομετρητής Yandex Browser είναι δωρεάν και ανοικτού κώδικα πρόγραμμα περιήγησης ιστού που αναπτύχθηκε από την ρωσική εταιρία αναζήτησης ιστού Yandex. Χρησιμοποιεί μηχανή Blink και βασίζεται στο ανοιχτού κώδικα πρόγραμμα του Chromium. Το πρόγραμμα περιήγησης ελέγχει την ασφάλεια της ιστοσελίδας με το σύστημα ασφαλείας Yandex και ελέγχει τα ληφθέντα αρχεία με το Kaspersky Anti-Virus. O φυλλομετρητής χρησιμοποιεί επίσης την τεχνολογία Turbo του Opera για να επιταχύνει την περιήγηση στο web σε αργές συνδέσεις.

Ο φυλλομετρητής είναι διαθέσιμος για Windows, macOS, Android και iOS. Τον Οκτώβριο του 2014 εισήχθη δοκιμαστική (beta) έκδοση για Linux.

Η Yandex αντιμετωπίζει τον ανταγωνισμό αναζήτησης ιστού στη Ρωσία από την μηχανή αναζήτησης της Google. Το Google Chrome, το δημοφιλέστερο πρόγραμμα περιήγησης ιστού της Ρωσίας, χρησιμοποιεί την Αναζήτηση Google ως προεπιλεγμένη μηχανή αναζήτησης. Τον Ιούνιο του 2012, ο Mozilla Firefox, ο τρίτος δημοφιλέστερος φυλλομετρητής στον κόσμο, υπέγραψε συμφωνία για να αντικαταστήσει την προεπιλεγμένη μηχανή αναζήτησης Yandex Search με την μηχανή αναζήτησης της Google. Δεδομένου ότι το "Smartbox" του προγράμματος περιήγησης της Yandex χρησιμοποιεί την μηχανή αναζήτησης της Yandex ως προεπιλεγμένη, ο φυλλομετρητής θα βοηθήσει την Yandex να ανταγωνιστεί το μερίδιο της σχετικής αγοράς στην Ρωσία.

Παραπομπές-σημειώσεις

Εξωτερικοί σύνδεσμοι
 
 Yandex browser mirror
Yandex
Φυλλομετρητές
Kick-Ass (ταινία)

Το Kick-Ass είναι μία Αμερικανό-Βρετανική ταινία μαύρης κωμωδίας με υπερήρωες, του 2010, σε σκηνοθεσία Μάθιου Βον. Το σενάριο γράφτηκε από τον Βον και την Τζέιν Γκόλντμαν, το οποίο είναι βασισμένο στο ομώνυμο κόμικ της Marvel των Μαρκ Μίλαρ και Τζον Ρομίτα Τζ.. Στην παραγωγή της ταινίας συμμετείχε τόσο ο Βον όσο και Μπραντ Πιτ. Πρωταγωνιστούν οι Άαρον Τζόνσον, Μαρκ Στρονγκ, Κρίστοφερ Μιντς-Πλας, Κλόι Γκρέις Μορέτζ και Νίκολας Κέιτζ. Η ταινία αφηγείται την ιστορία ενός συνηθισμένου έφηβου, ο οποίος προσπαθεί να γίνει υπερήρωας.

Η ταινία κυκλοφόρησε στις 25 Μαρτίου 2010 στο Ηνωμένο Βασίλειο και στις 16 Απριλίου του ίδιου έτους στις Ηνωμένες Πολιτείες. Πέρα από κάποιες κριτικές που δέχτηκε για τις σκηνές αθυροστομίας και βίας, που γίνονται από παιδί, η ταινία κατά τ' άλλα απέσπασε θετικές κριτικές, τόσο από το κοινό όσο κι από τους κριτικούς. Το 2011, κέρδισε και βραβείο Empire Καλύτερης Βρετανικής Ταινίας. Το 2013, κυκλοφόρησε και συνέχεια της ταινίας, σε σενάριο και σκηνοθεσία Τζεφ Γουάντλο, με τους Τζόνσον, Μιντς-Πλας και Μορέτζ να ερμηνεύουν ξανά τους ίδιους ρόλους.

Παραπομπές

Εξωτερικοί σύνδεσμοι 

 
 
 
 
 
 

Ταινίες του 2010
Αγγλόφωνες ταινίες
Αμερικανικές ταινίες
Αμερικανικές κωμικές ταινίες δράσης
Αμερικανικές ταινίες μαύρης κωμωδίας
Βρετανικές ταινίες
Βρετανικές ταινίες δράσης
Βρετανικές ταινίες μαύρης κωμωδίας
Ταινίες βασισμένες σε κόμικς της Marvel
Ταινίες παραγωγής Lions Gate Entertainment
Ταινίες παραγωγής Plan B Entertainment
Ταινίες παραγωγής Universal Pictures
Βρετανικές εφηβικές κωμικές ταινίες
Αμερικανικές εφηβικές κωμικές ταινίες
Μπασμανέ

Το Μπασμανέ ή Μπασμανές (τουρκικά: Basmane) είναι μία λαϊκή συνοικία και απ' τις πιο παλιές της Σμύρνης.

Βρίσκεται στο Κονάκι και πίσω από το Μεγάλο Παζάρι (Κεμεράλτι Μπαζάρ), το οποίο είναι το μεγαλύτερο και το πιο ιστορικό της Σμύρνης. Η συνοικία είναι χτισμένη στον λόφο του Πάγου ή Καντιφέ καλέ (Βελούδινο Κάστρο) ο οποίος πήρε το όνομά του από το ομώνυμο κάστρο που βρίσκεται στη κορυφή του. Το κάστρο αυτό πρωτοχτίστηκε από τον Λυσίμαχο, ο οποίος ήταν ένας από τους διαδόχους του Μεγάλου Αλεξάνδρου.

Η περιοχή είναι διάσημη για τον σιδηροδρομικό σταθμό της που εγκαινιάστηκε το 1866, αλλά και για τη Διεθνή Έκθεση της Σμύρνης. Τα παλιά χρόνια το Μπασμανέ ήταν μία εύπορη συνοικία και είχε αξιόλογο εβραϊκό και ελληνικό πληθυσμό. Στη γειτονιά υπάρχει επίσης η εκκλησία του Άη Βούκλα, η οποία είναι η μοναδική που γλίτωσε από τη Μικρασιατική Καταστροφή και υπάρχει μέχρι και σήμερα.

Σήμερα η περιοχή είναι πολύ υποβαθμισμένη. Εκεί έχουν μεταναστεύσει πολλοί Κούρδοι από τα βάθη της Ανατολίας οι οποίοι μένουν σε σπίτια που έχτισαν χωρίς άδεια. Ορισμένοι από αυτούς συχνάζουν ως πλανόδιοι πωλητές στο κάστρο του Καντιφέ καλέ όπου πουλάνε αναμνηστικά. Επίσης, πολλοί Σύριοι και Ιρακινοί πρόσφυγες/μετανάστες έχουν βρεί καταφύγιο στα εγκαταλελειμένα αρχοντικά της και στα παλιά ξενοδοχεία. Ωστόσο επειδή το Μπασμανέ είναι κοντά στο ιστορικό κέντρο της πόλης η αστυνόμευση είναι αρκετά καλή και είναι σχετικά ασφαλές πρίν τη δύση του ηλίου.

Δείτε επίσης 
 Σιδηροδρομικός σταθμός του Μπασμανέ
 Διεθνής Έκθεση της Σμύρνης
  Το Μπασμανέ από δορυφόρο Yahoo! Χάρτες

Συνοικίες και περιοχές της Σμύρνης
Άαρον Ράμσεϊ

Ο  Άαρον Ράμσεϊ (σωστή προφορά: Άαρον Ράμζι) (Aaron Ramsey, 26 Δεκεμβρίου 1990) είναι Ουαλός ποδοσφαιριστής που αγωνίζεται ως μέσος στη Ρέιντζερς Γλασκόβης, δανεικός από τη Γιουβέντους και στην Εθνική Ουαλίας.

Καριέρα

Σε συλλόγους
Η επαγγελματική του καριέρα ξεκίνησε το 2006 από την Κάρντιφ Σίτι. Από το 2008 έως το 2019 αγωνιζόταν στην Άρσεναλ, με την οποία κέρδισε τρία Κύπελλα Αγγλίας και τρία Κομιούνιτι Σιλντ. Επίσης, αναδείχθηκε καλύτερος παίκτης της Άρσεναλ για τη σεζόν 2013-2014. Από τον Ιούλιο του 2019 είναι παίκτης της Γιουβέντους. Δόθηκε δανεικός στην Ρέιντζερς το 2021 και έφτασε μέχρι τον τελικό του europa league.

Σε εθνικές ομάδες
Στην Εθνική Ουαλίας παίζει από το 2008. Ήταν αρχηγός της ομάδας στο Euro του 2016, όπου αναδείχθηκε στην καλύτερη ενδεκάδα της διοργάνωσης.

Επιπλέον, έχει συμμετάσχει στους Ολυμπιακούς Αγώνες του 2012 με την ομάδα της Μεγάλης Βρετανίας.

Παραπομπές

Ουαλοί ποδοσφαιριστές
Ποδοσφαιριστές Εθνικής Ουαλίας
Ποδοσφαιριστές Γιουβέντους
Ποδοσφαιριστές Άρσεναλ
Ποδοσφαιριστές Πρέμιερ Λιγκ
Ποδοσφαιριστές Κάρντιφ Σίτι
Ποδοσφαιριστές Νότιγχαμ Φόρεστ
Ποδοσφαιριστές ολυμπιακής ομάδας Μεγάλης Βρετανίας
Ποδοσφαιριστές Εθνικής Ουαλίας Κ21
Ποδοσφαιριστές Ευρωπαϊκού Πρωταθλήματος 2016
Μέσοι ποδοσφαιριστές
Ποδοσφαιριστές στους Θερινούς Ολυμπιακούς Αγώνες 2012
Ποδοσφαιριστές Ευρωπαϊκού Πρωταθλήματος 2020
Μαλαϊκή γλώσσα

Η μαλαϊκή γλώσσα είναι κύρια γλώσσα των αυστρονησιακών γλωσσών, η οποία ομιλείται στην Ινδονησία, την Μαλαισία, το Μπρουνέι και τη Σιγκαπούρη. Ομιλείται από περίπου 290 εκατομμύρια ανθρώπους στην περιοχή του πορθμού της Μαλάκκα, στις ακτές της Μαλαϊκής χερσονήσου της Μαλαισίας, στην ανατολική ακτή της Σουμάτρας, και επίσης έχει καθιερωθεί ως τοπική γλώσσα στη δυτική ακτή του Σαράουακ και του δυτικού Καλιμαντάν στο Βόρνεο. Επίσης, είναι η γλώσσα του εμπορίου στις νότιες Φιλιππίνες.

Ως εθνική γλώσσα (Bahasa Kebangsaan) σε διαφορετικά κράτη, η μαλαϊκή γλώσσα έχει διάφορα επίσημα ονόματα. Στη Σιγκαπούρη και στο Μπρουνέι αποκαλείται Bahasa Melayu, στην Μαλαισία αποκαλείται Bahasa Malaysia (μαλαισιανή γλώσσα) και στην Ινδονησία Bahasa Indonesia (ινδονησιακή γλώσσα) και χαρακτηρίζεται ως Bahasa Persatuan/ Pemersatu (ενοποιητική γλώσσα ή lingua franca). Η Ινδονησία και το Μπρουνέι έχουν τη δικιά τους προτυποποιημένη μορφή, ενώ η Μαλαισία και η Σιγκαπούρη χρησιμοποιούν την ίδια.

Παραπομπές 

Αυστρονησιακές γλώσσες
Γλώσσες της Ινδονησίας
Γλώσσες της Μαλαισίας‎
Γλώσσες της Σιγκαπούρης
Yandex

Η Yandex (/jʌndɛks/ Ρωσικά: Яндекс) είναι ρωσική πολυεθνική τεχνολογική εταιρεία που ειδικεύεται σε υπηρεσίες και προϊόντα σχετικά με το Διαδίκτυο και θεωρείται η μεγαλύτερη εταιρεία τεχνολογίας της Ρωσίας.  Η Yandex λειτουργεί την μεγαλύτερη μηχανή αναζήτησης στη Ρωσία με μερίδιο αγοράς περίπου 65%. Αναπτύσσει, επίσης, μια σειρά διαδικτυακών υπηρεσιών και προϊόντων. Η Yandex κατατάσσεται ως η 4η μεγαλύτερη μηχανή αναζήτησης παγκοσμίως, με βάση πληροφορίες του Comscore.com, με περισσότερες από 150 εκατομμύρια αναζητήσεις ημερησίως από τον Απρίλιο του 2012 και περισσότερους από 50,5 εκατομμύρια επισκέπτες (για όλες οι υπηρεσίες της εταιρείας) καθημερινά από τον Φεβρουάριο του 2013. Η αποστολή της εταιρείας είναι να παρέχει απαντήσεις σε τυχόν ερωτήσεις που έχουν ή σκέφτονται οι χρήστες (ρητές ή σιωπηρές). Έχει, επίσης, πολύ μεγάλη παρουσία στο Καζακστάν και μέχρι τον Μάιο του 2017 στην Ουκρανία, παρέχοντας σχεδόν το ένα τρίτο όλων των αποτελεσμάτων αναζήτησης σε αυτές τις αγορές και το 43% όλων των αποτελεσμάτων αναζήτησης στην Λευκορωσία. 

Η αρχική σελίδα του Yandex.ru έχει βαθμολογηθεί ως η δημοφιλέστερη ιστοσελίδα στην Ρωσία. Ο ιστότοπος λειτουργεί, επίσης, στην Λευκορωσία, το Καζακστάν και την Τουρκία. Το Yandex Labs είναι πλήρως ελεγχόμενο τμήμα της Yandex που βρίσκεται στην περιοχή του Κόλπου του Σαν Φρανσίσκο. Το 2014, η Yandex ανακοίνωσε τα σχέδιά της να ανοίξει γραφείο έρευνας και ανάπτυξης στο Βερολίνο της Γερμανίας.

Άνοιξε το πρώτο γραφείο πωλήσεων εκτός των χωρών της Κοινοπολιτείας στην Λουκέρνη της Ελβετίας το 2012 για τους Ευρωπαίους πελάτες του χώρου της διαφήμισης και το δεύτερο στην Σαγκάη της Κίνας το 2015 για τις κινεζικές εταιρείες που εργάζονται στην ρωσόγλωσση αγορά.

Παραπομπές σημειώσεις

Εξωτερικοί σύνδεσμοι

  
 yandex.com μηχανή αναζήτησης Yandex μόνο στην Αγγλική 
 Yandex today
Ζαοζιόρσκ

Το Ζαοζιόρσκ (ρωσικά: Заозёрск), παλαιότερα γνωστό ως Ζαοζιόρνι (Заозёрный), Σεβερομόρσκ-7 (Североморск-7), και Μούρμανσκ-150 (Му́рманск-150), είναι μια κλειστή πόλη στην Περιφέρεια Μούρμανσκ στην Ρωσία. Στην Απογραφή του 2010, ο πληθυσμός της πόλης ήταν 11.199 κάτοικοι, μειωμένος από τους 12.687 κατοίκους στην απογραφή του 2002.

Ιστορία 
Το κτίσιμο του Ζαοζιόρσκ ξεκίνησε το 1958 ως βάση για τα πυρηνικά υποβρύχια του στόλου που θα αναπτυχθεί το 1961. Αρχικά ήταν γνωστό ως Ζαοζιόρνι (Заозёрный), αναφερόταν ως Σεβερομόρσκ-7 (Североморск-7) για ταχυδρομικούς σκοπούς. Στις 14 Σεπτεμβρίου 1981, χορηγήθηκε το καθεστώς της πόλης και μετονομάστηκε σε Ζαοζιόρσκ, αν και για ταχυδρομικούς σκοπούς χρησιμοποιήθηκε το όνομα του Μουρμάνσκ-150 (Му́рманск-150). Στις 4 Ιανουαρίου 1994, η χρήση του παρόντος κωδικού ονόματος σταμάτησε.

Διοικητικές και δημοτικής κατάστασης 
Εντός του πλαισίου των διοικητικών διαιρέσεων, ενσωματώνεται ως κλειστή διοικητική-εδαφική διαμόρφωση του Ζαοζιόρσκ—διοικητική μονάδα με ίσο καθεστώς με αυτό των επαρχιών. Ως δημοτική διαίρεση, η κλειστή διοικητική-εδαφική διαμόρφωση του Ζαοζιόρσκ έχει ενσωματωθεί ως Αστικό Οκρούγκ του Ζαοζιόρσκ.

Παραπομπές 

Πόλεις της Ρωσίας